Signal >> Tuis
English العربية Azərbaycanca Български বাংলা Català Česky Dansk Deutsch Ελληνικά English Español esti فارسی suomi Pilipino Français Gaeilge ગુજરાતી هَوُسَ עִבְרִית हिन्दी, हिंदी Hrvatski Magyar Bahasa Indonesia Italiano 日本語 ꦧꦱꦗꦮ Қазақ ಕನ್ನಡ 한국어 Lietuviškai Latviešu Македонски മലയാളം मराठी Bahasa Melayu Norsk Nederlands ਪੰਜਾਬੀ Polski Português (br) Português (pt) Română Pусский Slovenščina Shqip српски svensk Kiswahili தமிழ் తెలుగు ภาษาไทย Türkçe Українська اردو Tiếng Việt 简体中文 繁體中文
Sê “hallo” vir ’n heel nuwe boodskap-ervaring. ’n Verrassende fokus op privaatheid, gekombineer met alle funksies wat jy sou verwag.
"Ek gebruik Signal elke dag."
Onthuller en voorspraakmaker vir privaatheid
"Signal as enkripsiemiddel bied die beste skaalvergroting. Dit is vry en gratis, en deur soortgenote geëvalueer. Ek raai mense aan om dit elke dag te gebruik."
Oscar-bekroonde filmmaker en joernalis
"Ek is elke keer opnuut beïndruk met hoe deurdag en sorgvuldig die beveiliging en bruikbaarheid van hierdie program is. Dit is my eerste keuse vir geënkripteerde gesprekke."
Internasionaal bekende beveiligingstegnoloog
Ontdek hier onder waarom Signal beskou word as ’n eenvoudige, kragtige, goed beveiligde boodskapper
Deel sonder onsekerheid
Hou jou gesprekke beveiligd met die allerbeste enkripsie van punt tot punt (aangedryf deur die Signal- kriptografiese protokol, wat oopbron is). Nie ons of enige iemand anders kan jou boodskappe lees of by jou oproepe inluister nie. Privaatheid is outomaties deel van elke boodskap, elke oproep. Dit hoef nie spesiaal geaktiveer te word nie. Dit is eenvoudig hoe Signal altyd werk.
Sê enige iets
Deel teks, stemboodskappe, foto’s, video’s, GIF’s en lêers gratis. Signal gebruik Wi-Fi of selfoondata, sodat jy die onkoste van SMS’e en MMS’e vryspring.
Voer kristalhelder stem- en video-oproepe met mense van reg oor die wêreld, sonder duur oproepkoste.
Laat privaatheid “plak”
Tower jou gesprekke verder op met geënkripteerde plakprentjies. Mense kan ook hul eie pakke plakprentjies saamstel en met ander deel.
Kom bymekaar in groepe
Groepgesels maak dit maklik om met jou familie, vriende en kollegas in kontak te bly.
Sonder reklame en sonder dat adverteerders jou volg.
Signal wys geen advertensies nie, en niemand hou boek van jou aktiwiteite nie. Jy kan dus met ’n geruste hart jou mening en ervaring met mense deel wat na aan jou hart is.
Signal is ’n onafhanklike niewinsorganisasie. Ons werk nie saam met enige groot tegnologiese maatskappy nie, en kan ook nooit deur enige van hulle oorgeneem word nie. Die ontwikkeling word befonds deur geldelike toekennings en deur skenkings van mense soos jy.
Skenk aan Signal